cyanic-selkie/wikianc huggingface dataset:
Deliver Me
רקע וכתיבה
השיר נכתב על ידי הלנה מארש וג'ון מארש והופק על ידי פרנק פיטרסון, שהפיק את האלבום, Eden. במהלך שנת 1999, יצא השיר מחדש בעקבות רעידת האדמה בג'יג'י שאירעה באותה השנה. אותה הגרסה המחודשת הייתה שיר צדקה שכספיה נתרמו לנפגעי אותו האסון. השיר הוא שיר קלאסי קרוסאובר.
הר דאנג'י
גובהו של ההר 262 מטרים מעל פני הים; הר דאנג'י הוא ההר ה-5,493 בגובהו באנטארקטיקה.
חוות ההכשרה בצ'רניאקוב
ההיסטוריה של החווה
החווה בצ'רניאקוב הוקמה עוד לפני מלחמת העולם השנייה (כנראה בסביבות 1920) על ידי תנועת החלוץ והיא שמשה את חברי תנועת דרור. החווה נמצאת מדרום למרכז וורשה והיא הוחכרה מאציל פולני בשם זאטווארניצקי (זאטבארניצקי). בעל החווה איפשר לחברי החווה אוטונומיה מלאה בניהול החווה.
ב-1939, עם פרוץ מלחמת העולם השנייה וכיבוש פולין, נסגרה החווה וחבריה נשלחו לגטו ורשה. במאי 1940 הסכימו השלטונות הגרמנים לאפשר את פתיחת החווה מחדש ולאה פרלשטיין ארגנה קבוצה של כ-70 חלוצים שיצאה מוורשה והקימה מחדש את החווה. לאה שימשה כמזכירת החווה וניהלה את הקשרים מול בעל החווה זאטווארניצקי. בחורף 1941 אולצו החברים לחזור לגטו אך לאחר משא ומתן שניהלה לאה הסכים בעל האחוזה לקבל את חברי "החלוץ" בחזרה לחווה ובאביב 1942 הגיעו 140 חלוצים לחווה.
בנוסף לתרומתה של החווה להכשרת החלוצים היא שימשה גם כמרכז של תנועת "דרור", כמקום מסתור לחברי מחתרת אי"ל שפעלו מחוץ לגטו, מרכז לבניית קשרים לארגונים אחרים, אתר להכנת ניירות מזויפים ומקום להצטיידות במזון ונשק. הקשרים הטובים עם בעל האחוזה הביאו לכך שהוא התריע לפני חיפושים שערכו הגרמנים במקום דבר שאיפשר לשוהים בלתי חוקיים להסתתר "עד יעבור זעם".
בית הקברות הצבאי בחולון
בית הקברות
שטח בית הקברות הוא מישורי ומשתרע על פני כ-12 דונם. צורתו היא כטרפז המתמשך לאורך כ-140 מטר מצפון לדרום, ובו תשע חלקות. הכניסה אליו היא מצפון מזרח. בצמוד למרכז פאתו המזרחית ממוקמת רחבת טקס.
חברת קרתא
התקשרות עם יזם לבינוי פרויקט ממילא
עם התקדמות הטיפול באישור תוכניות הבינוי של אזורי המגורים והמלון בוועדה המחוזית לתכנון ובנייה, החליט דירקטוריון קרתא, ביולי 1987, לפרסם בעיתונים בישראל ומחוצה לה הזמנה לקבלת הצעות מיזמים לבינוי פרויקט ממילא. התאריך האחרון להגשת ההצעות נקבע ל-30 בספטמבר 1987. עוד הוחלט, כי עד נובמבר אותה שנה תמיין ועדת המכרזים את החומר ותגיש אותו לדירקטוריון לעיון, לדיון ולהחלטה.
בחירת היזם לביצוע הפרויקט
ביום פתיחת ההצעות קיימה ועדת המכרזים דיון והתברר, כי שתי ההצעות שהתקבלו היו בסכומים נמוכים במידה ניכרת מהערכת השמאי הממשלתי. לפי הפרוטוקול, סברו המשתתפים כי הצעת יזם א' אינה מהווה בסיס למשא ומתן. בסיכום הדיון ביקשה הוועדה מהצוות המקצועי להכין הערכה מפורטת של ההצעות, ולהביא בפני דירקטוריון קרתא המלצה להמשיך במשא ומתן עם חברת לדברוק כדי להשיג שיפור בהצעה.
הליכי בוררות בין קרתא לאלרוב
הסכסוך נסוב סביב בקשת אלרוב להוסיף כ-2,000 מ"ר בפרויקט ולהקמת בתי קולנוע. דירקטוריון קרתא, שהיה בחלקו הגדול דתי, סירב עקב התנגדותם של רבנים להקמת מרכז מסחרי עם בתי קולנוע כה קרוב לחומות העיר העתיקה. הבורר פסק כי חברת קרתא הייתה אחראית על העיכובים בבניית הפרויקט וכי עלייה לפצות את חברת אלרוב בשל כך.
פירוק החברה
כבר בנובמבר 1982, המליצה הוועדה לענייני ביקורת המדינה לממשלה למזג את החברה עם שתי חברות נוספות שעסקו בתחומי פיתוח בירושלים, כדי לחסוך בכוח אדם ולייעל את העבודה. החברות הן, החברה לפיתוח מזרח ירושלים בע"מ והחברה לשיקום ולפיתוח הרובע היהודי בעיר העתיקה בירושלים בע"מ. בינואר 1983 אישרה מליאת הכנסת את המלצותיה של הוועדה לענייני ביקורת המדינה אך הדבר לא בוצע. השרים האחראים ורשות החברות הממשלתיות דנו לסירוגין במשך תקופה ארוכה בעתיד החברה בלי שהגיעו לכלל דעה מוסכמת באשר לעתידה. בשנת 1992 העירה מרים בן-פורת, מבקרת המדינה, על אי-הוצאתה לפועל של ההחלטה.
דקל הסאגו
מאפיינים
דקל זה פורח רק פעם בודדת בחיו. גובהו של דקל הסאגו הוא שבעה עד עשרים וחמישה מטרים. כל גבעול בעל עשרים עלים שבכול אחד מהם כ-150 עד 180 עלעלים באורך 1.75 מטרים. גובה התפרחת 3 עד 7.5 מטרים. לדקל יש חשיבות רבה בהפקת סאגו, עמילן שמקורו בגזע הדקל, על ידי שטיפת הגרעינים במים. עמילן זה משמש לבישול פודינג, אטריות ולחם. מחקרים אחרונים מצביעים על כך שדקל הסאגו היה מקור מזון לאנשים שחיו בחופי סין בתקופה שקדמה לגידול האורז.
סלטו
גאוגרפיה
העיר נמצאת 496 ק"מ צפונית-מערבית לעיר הבירה, מונטווידאו, על גדתו המזרחית של נהר ריו אורוגוואי ובסמוך לעיר הגבול הארגנטינאית, קונקורדיה.
עונת 2003/2004 בליגת האלופות
משחק הגמר נערך בפלטינס ארנה, גלזנקירכן. התחרות הסתיימה בניצחון של פורטו בפעם השנייה בתולדות המועדון. זה היה הניצחון הראשון של קבוצה מפורטוגל מאז שנת 1987.
שבי דרום
שָׁבֵי דָּרוֹם הוא מושב קהילתי חקלאי בשטח שיפוטה של המועצה האזורית מרחבים, ממערב לניר עקיבא.
רקע
במסגרת תוכנית ההתנתקות, שביצועה החל בתאריך 15 באוגוסט 2005, פונו כל היישובים הישראליים ברצועת עזה מיושביהם, בתוך פרק זמן קצר של כשלושה שבועות. כחלק מהתוכנית התחייבה ממשלת ישראל למצוא פתרונות מגורים למפונים ולדאוג להם בסיוע כלכלי ובסיוע בהתאקלמות, ולשם כך הקימה את מנהלת סל"ע (לימים נקראה "מנהלת תנופה"). הטיפול במציאת מקומות יישוב חדשים למפונים ארך שנים רבות.
STS-63
STS-63 הייתה המשימה ה-20 של מעבורת החלל דיסקברי והשנייה בתוכנית מיר ומעבורות החלל. משימה זו הייתה המשימה הראשונה בה נפגשה מעבורת חלל אמריקאית עם תחנת החלל מיר הרוסית. המעבורת התקרבה למרחק של 11 מטרים בלבד ממיר, כהכנה למשימה הבאה בתוכנית, STS-71, בה בוצעה העגינה הראשונה במיר. המשימה שוגרה ב-3 בפברואר 1995 מ-LC-39B ממרכז החלל קנדי, והייתה המשימה הראשונה שהוטסה על ידי אישה - האסטרונאוטית איילין קולינס.
מייק קרטר
ביוגרפיה
לאחר שעזב את קריית גת נסע לשחק בצרפת ושיחק גם בליגת ה-CBA שבארצות הברית. עם שובו לישראל הצטרף לקבוצת מכבי נתניה. לאחר מכן שיחק בהפועל ירושלים למשך עונה אחת. ב-1989 הצטרף למכבי רמת גן, בשורותיה שיחק 3 עונות, ולאחר מכן שב להפועל חולון במסגרתה שיחק 3 עונות נוספות, עד לפרישתו מכדורסל בגיל 40.
הגדרת הגבול לפי קושי
הגדרת הגבול על פי קושי הנקראת לעיתים גם הגדרת הגבול באפסילון ודלתא היא הגדרה יסודית בחשבון אינפיניטסימלי המהווה פורמליזציה של המושג גבול. הגדרה זו נוסחה על ידי אוגוסטן לואי קושי בספרו מ-1821, "Cours d'Analyse". אף על פי שקושי מעולם לא השתמש באפסילון ודלתא, נהוג להשתמש בהן לטיעונים בהוכחות.
הסבר אינטואיטיבי
כשאנו אומרים ששני מושגים "קרובים", כמו f(x) ל־L או x ל-a, אנו מתכוונים שההפרש (או המרחק) ביניהם הוא קטן כרצוננו. כאשר f(x), L, x ו־a הם מספרים ממשיים, המרחק בין שני מספרים הוא הערך המוחלט של ההפרש בין השניים. לפיכך, כאשר אנו אומרים ש־f(x) קרוב ל־L אנו מתכוונים ש-|f(x)-L| קטן כרצוננו וכשאנו אומרים ש־x ו־a קרובים, אנחנו מתכוונים ש-|x-a| קטן כרצוננו.
היסטוריה
בעיה זו הופיעה שוב מאוחר יותר במאה ה-17 במרכז התפתחות החשבון האינפיניטסימלי, שכן חישובים כמו של פרמה נחוצים לחישוב נגזרות. אייזק ניוטון פיתח לראשונה חישוב באמצעות גודל אינפיניטסימלי הנקרא fluxion. הוא פיתח אותו בהתייחס לרעיון של "רגע קטן עד אינסוף בזמן..." עם זאת, מאוחר יותר דחה ניוטון את הרעיון לטובת תאוריית יחסים הקרובה להגדרת הגבול המודרנית בשימוש. יתרה מזו, ניוטון היה מודע לכך שגבול היחס בין גדלים אינפיניטסימלים אינו יחס כשלעצמו, כפי שכתב:
בנוסף, ניוטון דיבר על גבולות במונחים הדומים להגדרת האפסילון-דלתא. גוטפריד וילהלם לייבניץ פיתח אינפיניטסימל משלו וניסה לספק לו בסיס ריגורוזי, אך הוא עדיין נתקל בחוסר שביעות רצון מצד כמה מתמטיקאים ופילוסופים.
דוגמה 1
מכיוון שפונקציית הסינוס חסומה בין 1 ל-1-, הערך המוחלט שלה חסום בין 0 ל-1 ולכן:
לפיכך, אם ניקח, אז , ומתקיים. מש"ל.
מיצובישי L300
דגם "מיצובושי L300" מיוצר בשנת 2019 בפיליפינים. דגם "איסוזו טראגה פותח כדי להתחרות ב"מיצובישי L300" בשוק הטנדרים האינדונזיים הבינוני.
מאזדה 3
דור ראשון (BK)
דגמי Haima 3 מתוצרת יצרנית הרכב הסינית Haima Automobile (שם רשמי: "FAW Haima Automobile Co., Ltd") התבססו על דגם "מאזדה 3" (דור ראשון).
דור שלישי (BM)
בשנת 2017 הושקה מתיחת הפנים של המאזדה 3 (BN) שכללה לוח מחוונים חדש, עיצוב חיצוני חדש מלפנים ומאחור (האחרון, רק בהאצ'בק) והסרת אפשרות למנוע דיזל. גם תכונות הבטיחות והסיוע לנהג שופרו, והוסיפו חיישן לזיהוי תמרורים וזיהוי הולכי רגל עם מערכת הבלימה לפני התנגשות.
דור רביעי (BP)
הדור הרביעי של מאזדה 3 האצ'בק וסדאן הוצגו לראשונה בתערוכת הרכב של לוס אנג'לס ב-28 בנובמבר 2018, והמכירות העולמיות החלו בתחילת 2019, כשנת הדגם 2019 בצפון אמריקה. הוא עוצב על ידי צוות בהובלת יאסוטאקה צוצ'ידה, הדגם מעט נמוך וארוך מבעבר, כאשר בסיס הגלגלים שלו מתוח ב-25 מ"מ. העיצוב החיצוני של דגמי הסדאן וההאצ'בק מובחן מאוד, כאשר שני הדגמים חולקים רק את מכסה המנוע והפנסים הקדמיים, בעוד שפגושי הכנף הקדמיים והדלתות הקדמיות מעוצבים באופן ייחודי לכל סגנון מרכב. הגוף של הדור הרביעי משתמש בכמות מוגברת של פלדה חזקה במיוחד במעלה מ-30% מגוף הרכב, עלייה של 3 מהדור הקודם.
אלפרד צ'יתאם
לאחר משלחת אנדיורנס
צ'יתאם חזר להאל אחרי המשלחת ושם נודע לו שאחד מבניו, ויליאם אלפרד, אבד בים כשצ'יתאם היה בדרכו חזרה מאנטארקטיקה. הבן הנעדר, בן 16, טבע כנראה בעת שירותו על האונייה "אדריאטיק". צ'יתאם הצטרף לצי הסוחר ושירת כקצין שני על האונייה "פרונל", כשטורפדו מצוללת גרמנית פגע בה בים הצפוני וקטל אותו.
בסיס אשדוד
משימות הזירה
משימותיה העיקריות של הזירה הן להוות בסיס יציאה לכוחות הימיים למשימות בזירה הדרומית ולסכל פעילות עוינת בתווך הימי. הזירה אחראית על הביטחון השוטף בגזרה הדרומית של חוף ישראל בים התיכון מצפון לנתניה ועד הגבול עם מצרים. גזרת הפעילות העיקרית היא מול חופי רצועת עזה מתבטאת במניעת פעילות חבלנית עוינת וניטור כלי שיט הנמצאים במרחב למניעת הברחות אמצעי לחימה אל הרצועה וממנה.
לוגיסטיקה
פלגת לוגיסטיקה אחראית על שרשרת האספקה בזירה בכלל היבטיה בשגרה ובחירום. מנהלת בתחומים: ציוד אישי, חלקי חילוף, נוזלים, חומרי אחזקה, מזון ותחמושת. הפלגה אחראית גם על תחזוקת כל הנשק והרכבים השונים.
תוספת משימות והתפתחות בנין הכוח
בשנת 1974 נעשתה התארגנות שלאחר מלחמת יום הכיפורים. סדר הכוחות של הבסיס כלל: פלגה 922 עם 3 נחתות 36 מטר שהועברו בדרך היבשה מאילת. שלוש הנחתות 60 מטר יצאו להפלגת ציפור עדן לים האדום. פלגה 913 - סיירת ימית שכללה 5 דבורים. בבסיס דפנה נערכה סיירת ימית 919 עם 9 ספינות יתוש. בשנת 1975 נוספו שתי רחפות ובימת ברדוויל הפעלו שתי סירות תובלה לאספקה והעברת אנשים לבסיס דפנה.
פלגה 31
בשנת 1979 עברו מבסיס חיפה ארבע ספינות מדגם סער 2 בפיקוד סא"ל אלכס טל.
בשנת 1980 במסגרת פינוי סיני יצאו אח"י עכו ואח"י חיפה (סער 2) לים התיכון והצטרפו לפלגה בבסיס אשדוד.
מלחמת לבנון השנייה
שנת 2006 – הבסיס כלל 8 דבורים, 4 דבורות, שני שלדגים, 2 אניות ו-3 גוררות.
אכיפת הסגר הימי
האונייה ויקטוריה נעצרה במרחק רב מהחוף כאשר היא מפליגה לאל-עריש כשהיא נושאת אמצעי לחימה עבור החמאס בעזה. בין האמצעים שנשאה היו טילי חוף ים C-704 מתוצרת איראן. תפיסתם הייתה חשובה להמשך פעילות הביטחון השוטף מול הרצועה.
בשנת 2011 הוצאו מרבית הדבורים מהשירות וסדר הכוחות של הבסיס עמד על: דבור אחד, 10 דבורות, 5 שלדגים, 2 אוניות עזר, 2 צרעות ו-3 גוררות.
במבצע צוק איתן
במבצע שנערך במטרה להפסיק את ירי הרקטות כנגד תושבי ישראל בחודשים יולי אוגוסט 2014 לקחו חלק כלי השיט של הבסיס. במהלך המבצע פעל מערך השליטה הימית באופן אינטנסיבי בבניית התמונה הימית, אשר כללה גורמי מעקב מאתגר והשתנתה במהירות לאורך כל ימי המבצע. בקריות השליטה אף סייעו בסיכול חדירת מחבלים סמוך לקיבוץ זיקים על ידי כך שעקבו והכווינו כוחות לוחמים אל המחבלים, בניסיונם לחדור לישראל דרך המרחב הימי קרוב לגבול עם רצועת עזה. המחבלים חוסלו על ידי לוחמי זרוע הים וכוחות יבשתיים ואוויריים לאחר שהוקפצו למקום בעקבות הזיהוי.
בסיס עין גדי
הבסיס הוקם תוך מספר חודשים והיווה תשתית לפעילות המערך המבצעי לביטחון שוטף. בגזרת ים המלח. שכללה תחנת מכ"ם קבועה מופעלת על ידי מוכמות ו. 4 שנקראו יחידה 5599 הופעלו על ידי צוות מילואים, נפרסו כל ערב לנקודות תצפית לאורך החוף. ספינות ברטרם שהוחלפו ביתושים, ביצעו סיורים בלילות בשיתוף פעולה עם חטיבה 417 ועם גדוד 414 של חיל האיסוף הקרבי. את המערך המבצעי תחזקו תומכי לחימה בתחום הטכני והלוגיסטי במקום ובבסיס אשדוד.
פרסים וציונים לשבח
מפקד פלגה 916 סא"ל בוריס שוסטר, קיבל ממפקד חיל הים, אלוף אלי שרביט, תעודת הערכה על רצף מבצעים חשאיים בשטחי אויב והצלחות מודיעיניות, ב-14 ביוני 2018.
בצלאל לאפין
בצלאל לאפין (12 בספטמבר 1856 – 9 בינואר 1939) היה איש עסקים, עסקן ציבור, נדבן, מהעגלונים הראשונים שהסיעו נוסעים מירושלים ליפו.
טקס פרסי אנני ה-27
טקס פרסי אנני ה-27 (באנגלית: 27th Annie Awards) נערך ב-6 בנובמבר 1999.
רכס הכורכר הצפון-מערבי של תל אביב
הרכס מתנשא לרום של עשרות מטרים, משתרע מגבול הרצליה דרומה עד לחוף וטיילת תל ברוך. רוחבו כשלוש מאות מטרים, והוא נתחם בצדו המזרחי ברחוב 2040. שטחו כ-1,900 דונם מהם 1,700 שטחים פתוחים ו-200 מבונים. לאורך החוף למרגלות הרכס עובר שביל ישראל.
המאבק להצלת רכס הכורכר ושלולית החורף למרגלותיו
לעומת זאת, מטרת המאבק היא החרגתו של הרכס וסביבתו הקרובה מגבולות תוכנית העירייה והכרזתם כשמורת טבע עירונית, כמקובל בערים רבות בעולם.
המועצה הארצית לתכנון ובנייה דנה בתוכנית ומונח לפניה ערר שהגיש פורום התושבים למען טבע עירוני ואיכות הסביבה בתל אביב-יפו. בערר מתבקשת המועצה "לבטל את התוכנית כולה לצורך תכנון המרחב הכולל מחדש ולחלופין, לבטל את התוכנית ככל שהיא נוגעת לרכס הכורכר ברוחבו הקיים (ממערב לכביש 2040) לסביבתו ול"שלולית החורף", הנמצאת במרזבה ממזרח לכביש 2040 בקרבה ל"מגדלי נאמן" על מיני הדו-חיים שבה שבסכנת הכחדה. תסקיר ההשפעה על הסביבה הנספח לערר קובע כי תוכנית העירייה ב"מתכונתה הנוכחית מהווה ניגוד גמור לעקרונות פיתוח בר-קיימא ולשימור המגוון הביולוגי באזור הרכס". גם פנייתו של עזריה אלון למועצה הארצית משולבת בערר ונאמר בה כי תוכניות העירייה "יסכנו את קיומו של אזור הרכס וימיטו כליה על המערכות הטבעיות ומערכות החי והצומח הייחודים המאפיינים אותו".
יהושע אברבאיה
ביוגרפיה
ב-1904 מונה אברבאיה לסגנו של פרנק, נשלח לארץ ישראל ועסק בניהול מושבות הדרום (באר טוביה, גדרה, רחובות, מזכרת בתיה ואחרות) במסגרת יק"א.
המועצה לבניינים גבוהים וסביבת מחיה עירונית
אירועים
המועצה מעניקה פרסים למבנים גבוהים בעולם מדי שנה, עם ארבעה פרסים אזוריים באמריקה, אירופה, אפריקה, אסיה, אוסטרליה. כמו כן, מוענקים ארבעה פרסים אזוריים כאשר כל אחד מקבל את "פרס בניין גבוה הטוב ביותר באופן כללי". יש גם שני פרסי הוקרה לכל החיים החל משנת 2010. פרסים אלו הוצגו בכנס וארוחת ערב שהתקיימו בקמפוס המכון הטכנולוגי של אילינוי בשיקגו. בשנת 2012 הוסיפה המועצה שני פרסים חדשים על חדשנות וביצועים.
במאי 2021 נבחר מגדל תוצרת הארץ שבתל אביב ל"מגדל המשרדים הטוב בעולם" ול"מגדל הטוב במזרח התיכון ואפריקה".
וולודימיר גרויסמן
ווֹלוֹדימיר בוריסוביץ' גרויסמן (באוקראינית: Володи́мир Бори́сович Гро́йсман; נולד ב-20 בינואר 1978, ויניצה, ברית המועצות – כיום באוקראינה) הוא יהודי-אוקראיני שכיהן כראש ממשלת אוקראינה, יושב ראש הפרלמנט וסגן ראש הממשלה של אוקראינה. לפני כן היה ראש העיר ויניצה.
מירוסלב סטוך
בינואר 2013 הוענק לו פרס פושקש - פרס השער היפה ביותר, על שערו באחד ממשחקי הליגה הטורקית. בהצבעת הגמר, גבר סטוך על שניים מהכוכבים הגדולים ביותר בעולם הכדורגל - רדאמל פלקאו מקולומביה וניימאר הברזילאי.
אלברו מרטין
2014
באליפות אירופה שנערכה באוגוסט בציריך שבשווייץ סיים במקום החמישי בהליכה ל-20 ק"מ בתוצאה של 1:21:41 שעות.
פאבלישר (פרסום)
פאבלישר הוא מונח בתחום השיווק הדיגיטלי המתייחס לאתר אינטרנט או אפליקציה בה ניתן להטמיע פרסומות שיוצגו לצרכני תוכן שלו. המפרסם יכול להתאים אצל הפאבלישר את החשיפה לקהל היעד הרצוי לו. ספקיות פרסום שונות מאפשרות הוספת פרסומות במספר רב של פאבלישרים.
מה שקורה באילת
עונה ראשונה
העונה החלה ביולי 2012, העונה מנתה 22 פרקים, בסוף עונה זה העלה צוות הבידור את המחזמר "עד סוף העולם".
ליהיא בן-דוד
ליהיא בן-דוד היא ספורטאית פאראלימפית ישראלית, חברת נבחרת ישראל בכדורשער נשים.
אנטול קרקובסקי
מעיסוקו הקליני והמחקרי: פוטוביולוגיה
במדינת ישראל
בשנת 1955 עלו בני הזוג קרקובסקי למדינת ישראל, ונקלט כרופא עור בכיר במחלקת עור ומחלות מין בניהולו של הפרופ' ליאו אריה ציפרקובסקי בבית חולים תל השומר. גם רעייתו נחמה, נקלטה כרופאה פסיכיאטרית בבית החולים תל-השומר.
המצור על לאקנאו
המצור על לאקנאו (באנגלית: Siege of Lucknow, בהינדי: लखनऊ की घेराबंदी, באורדו: لکھنؤ کا محاصرہ) היה מצור שהתקיים כנגד אזרחים וכוחות בריטים ובעלי בריתם בעיר לאקנאו, על ידי מורדים הודים במהלך המרד ההודי הגדול. במהלך המצור, ביצרו הבריטים את בניין המושל בעיר ומספר מוקדים נוספים, אלו הותקפו פעם אחר פעם על ידי המורדים במשך מספר חודשים.
בית כחלאני
היסטוריה
לא ידוע מתי נבנה בית הכנסת. האזכור הראשון של בית הכנסת הוא במסוודה בשנת ה'תקמ"ז (1787), בה נכתב שטר צוואה של סעיד בן משה כחלאני לבניו, בו הוא מוריש להם את הזכויות בבית הכנסת.
פיצול בית הכנסת
בט"ז בניסן ה'תרצ"ג (12 באפריל 1933) כנראה הייתה התרחשות, ויוסף נאלץ לקרוא למפקד הערבי של קאע אל-יהוד. המפקד הגיע, המתפללים לא היו מוכנים לקבל את הכרעת האימאם יחיא, ולכן נסגר בית הכנסת למשך שנתיים.
נילס ארסטרופ
ביוגרפיה
בשנת 2007 ביים את סרטו הראשון "המעמד" ושיחק בתפקיד הראשי לצידו שלו של איוואן אטאל. בנוסף הופיע בהופעה קצרה בסרטו המוערך של ג'וליאן שנאבל "הפרפר ופעמון הצלילה" בתור רוסין, דמות מעברו של עורך מגזין" Elle" המשותק ז'אן דו (מתייה אמלריק).
יעקב שלמה חזנוב
ביוגרפיה
באפריל 1884 (תרמ"ד) עלה לארץ, והצטרף לחבריו הביל"ויים שעבדו במקוה ישראל. הביל"ויים הוותיקים התגוררו בבית אנטון איוב שליד יפו (שכונת נווה עופר), אולם מחוסר מקום שם, התגורר חזנוב יחד עם חברו דב ליבוביץ בבית ערבי-נוצרי בקרבת מקוה ישראל.
סכסוך עם הברון רוטשילד גרם לגירושם של הביל"ויים ממקוה ישראל. עם עזיבתו, עבד כפועל בראשון לציון ובפתח תקווה. יחיאל מיכל פינס התגייס לטובת המגורשים וסייע לחלק מהם לעבור לירושלים, שם התארגנו כקבוצה של בעלי מלאכה שכונתה "שה"ו", ראשי תיבות של "שיבת החרש והמסגר". חברי הקבוצה הקימו בירושלים בית מלאכה לנגרות ולעיצוב חפצי נוי מעץ זית, והצליחו למכור את תוצרתם. יעקב עבד כסתת ועוזר לנגר. אולם כעבור זמן מה התפרקה חבורה זו.
כלכלת חלחול
השימוש במושג כמונח ביקורתי
בניו זילנד, מנהיג מפלגת העבודה הניו זילנדית אמר "העשירים משתינים על העניים" בהציגו את תאוריית כלכלת החלחול.
עיבוד בהתפרקות חשמלית
עיבוד בהתפרקות חשמלית (EDM), המכונה גם עיבוד גיצי, או תהליך איכול בעזרת ניצוץ, הוא תהליך ייצור לעיבוד מתכות קשות במיוחד או לעיבוד גאומטריה שלא ניתן לבצע בעיבוד שבבי רגיל.
תהליך עיבוד בשיקוע EDM
בתהליך הייצור אנו מבצעים קדחים ותבריגים פנימיים בחלקים יקרים. לעיתים נשבר בתוך החלק מברז המיוצר מפלדה מהירה HSS והחלק היקר היה ניפסל. שימוש בעיקרון טכנולוגי זה איפשר לאכל את המברז השבור על ידי תהליך התפרקות חשמלית. על עיקרון זה הם תכננו ובנו את המכונה הראשונה. המכונות של סטארק, הרדינג ובייבר הצליחו לייצר 60 ניצוצות בשנייה. מכונות מאוחרות יותר הצליחו לייצר אלפי ניצוצות בשנייה, מה שהגדיל משמעותית את מהירות החיתוך.
כללי
כדי להשיג גאומטריה ספציפית, הכלי של EDM מונחה לאורך הנתיב הרצוי קרוב מאוד לעובד; באופן אידיאלי הוא לא צריך לגעת בחומר העובד, אם כי במציאות זה עשוי לקרות בגלל הביצועים של בקרת התנועה הספציפית הנמצאת בשימוש. באופן זה, מתרחש מספר גדול של התפרקויות זרם (המכונה גם ניצוצות), וכל אחד מהם תורם להסרת החומר מהכלי והן מחומר העבודה בו נוצרים מכתשים קטנים. גודל המכתשים הוא פונקציה של הפרמטרים הטכנולוגיים שנקבעו לתפקיד הספציפי. הם יכולים להיות בממדים אופייניים הנעים בין ערכים ננומטריים (בפעולות מיקרו-EDM ) ל-0.5 מ"מ בתנאי עיבוד גס.
נוכחותם של מכתשים קטנים אלה על הכלי מביאה לשחיקה הדרגתית של האלקטרודה. שחיקה זו של אלקטרודת הכלים מכונה שחיקה. יש צורך באסטרטגיות כדי לנטרל את ההשפעה המזיקה של הבלאי על הגאומטריה של העיבוד. אפשרות אחת היא להחליף ברציפות את אלקטרודת הכלי במהלך פעולת עיבוד שבבי. ולעיתים משתמשים בדיסק מסתובב כאלקטרודה לכלים.
סקירת מחקרים על הפרמטרים הטכנולוגיים
הפרמטרים לעיבוד חומרים קשים וסגסוגות עילית כמו 716 Inconel המשמש לחלקי תעופה, נחקרו מאחר שבעבודה עם פרמטרים לא נכונים יש סכנה להיווצרות סדקים אשר גורמים ל"שבר התעייפות". נושאים אלה נחקרו רבות במסגרת Suface Integrity תופעות שלמות פני שטח בעיבוד מכני.התפוקות החשובות של מחקרים אלה -הנחיות מפורטות לגבי הפרמטרים לעבודה כדי למנוע נזקים בעיבוד.
מנגנון פינוי חומרים
בהתחשב במודלים הרבים הזמינים, נראה כי מנגנון הסרת החומר ב- EDM עדיין אינו מובן היטב וכי יש צורך בחקירה נוספת כדי להבהיר אותו,
שיקוע EDM
הגדרת משך זמן הניצוץ קובעת את עוצמת או משך הניצוץ. לפיכך, זמן רב יותר מייצר חלל עמוק יותר מכל ניצוץ, ויוצר טיב שטח מחוספס יותר על העובד. בזמן קצר יותר לניצוץ. יהיה משך הזמן הכבוי פרק הזמן שבין הניצוצות. זמן הכיבוי מאפשר שטיפת אזור העיבוד עם נוזל דיאלקטרי אשר מסלק את חלקיקי המתכת ומשפר את ביצוע התהליך.
חוט EDM
מכונת CNC EDM לחיתוך בחוט. בחיתוך EDM חוט משתמשים בחוט פליז, באמבט העבודה עם הנוזל הדיאלקטרי, נמצא מנגנון הנעת החוט המתקדם אל תוך העובד וחותך אותו. יכולת החיתוך היא פלטה מפלדה בעובי 300 מ"מ, החוט, המוזן ללא הפסקה מצמד סלילים, מוחזק בין מכווני היהלומים העליונים והתחתונים אשר ממוקמים מעל ומתחת לעובד. שני צירי התנועה, מבוקרים על ידי CNC, קיימות מכונות עם הנע בשלושה צירים, אשר מסוגלת לחתוך ולקבל קונוס. השימוש העיקרי עם מכונות אלה הוא ייצור מבלטים
ורה קרוז (סרט)
תקציר העלילה
השיירה יוצאת בליווי המרקיז ופלוגת פרשים והאקדוחנים. באמצע השיירה נמצאת הכרכרה עם הרוזנת. בחצותם נהר בן שם לב כי הכרכרה כבדה מדי. בחנייה הם מוצאים אוצר של מטבעות ומטילי זהב חבוי ברצפת הכרכרה בשווי של 3 מיליון דולר שיש להעבירם לצרפת כדי לקנות נשק ולגייס חיילים. כאן מתחיל רצף של בריתות ובגידות בין בן, ג'ו והרוזנת. כל אחד רוצה את השלל לעצמו. גם המרקיז מודע לכל התככים.
לירן דוד
ביוגרפיה
לקראת סוף השנה לירן יצר, הפיק ושיחק יחד עם שני חבריו את הסדרה "במדינת תל אביב". סדרה שהחלה את דרכה כסדרת רשת ולאחר זמן קצר הופקה בשיתוף טדי הפקות. הסדרה הייתה מועמדת ראשונית בטקס פרסי האקדמיה של אותה השנה בקטגוריית "סדרת הרשת הטובה ביותר". בשנת 2018 קיבל את תפקידו הראשי לדמותו של רפא בסדרת הילדים "אדוני המאמנת" ששודרה בערוץ ג'וניור. בנוסף, גילם את מרקוס, התפקיד הראשי בסרט האמריקאי הקצר "Blood of Jerusalem". במהלך אותה השנה הוסיף דוד להצטלם לפרסומת לקראת משחקי המונדיאל ולקליפ מוזיקלי. בהמשך הצטלם לסרט הקולנוע "אסיה" בתפקיד תומר הברמן, לסדרת הדרמה "ילדים ביער" בתפקיד יקי הבחור הצפוני של דלית קהן ובתפקיד נרייה לסדרה "בית הדין" בבימויו של אלון חמוואי לערוץ הידברות. הצטלם לפרסומת "נר הצדיק".
Sweetest Devotion
רקע
השיר נפתח בקולו של בנה שאומר "אני רוצה לשבת ליד אמא שלי". – סיפרה לאתר האינטרנט NPR כנשאלה מדוע "Sweetest Devotion" נפתח בקולו של בנה הקטן.
טרזן (משחק וידאו)
משחקיות
אם השחקן מצליח להשלים את כל המשימות, הוא יזכה לשחק בשלבי בונוס שייתנו לו להשיג עוד מטבעות, ובתמורה לקבל עוד חיים (פסילות). שלבי הבונוס כוללים הרפתקאות ופעילויות שונות של טרזן מהסרט, כגון: שחייה, רכיבה על חסידה וגלישת עצים.
גולוס (יומון)
גולוס תמך ברפורמות ליברליות וקפיטליסטיות ברוסיה, הביא לקוראיו חדשות בינלאומיות אך גינה את התקשורת המערבית שאותה מצא מעודדת מהפכנים רוסיים. הקו הרשמי של העיתון היה בעד ביצוע רפורמות הדרגתיות בתחום הכלכלי ובמערכת החינוך מבלי לערער את הממשל.
חיים לבב
ביוגרפיה
לבב נולד ברומניה ועלה לישראל בשנת 1950, בה הצטרף לקיבוץ גבעת ברנר. לאחר מספר שנים עבר לנהריה, בה נולדו שני בניו. הוא שירת בצה"ל בגולני ובחיל השריון בתפקידי מטה שונים. במלחמת יום הכיפורים היה קצין אפסנאות פיקודי של פיקוד צפון. לאחר המלחמה השתחרר מצה"ל בדרגת אלוף-משנה.
לואיס אסבדו
קריירה
אסבדו נולד במונטווידאו שבאורוגוואי. אחיו, ניקולאס, גם הוא כדורגלן. הוא החל לשחק כדורגל במחלקת הנוער של סרו, וב-7 בפברואר 2019 עבר לפניארול.
כלכלת צד-היצע
כלכלת צד-היצע היא תיאוריה מקרו-כלכלית הגורסת שניתן לעודד צמיחה כלכלית בצורה היעילה ביותר על ידי הורדת מיסים, הפחתת הרגולציה והתרת סחר חופשי. תומכי התיאוריה הכלכלית הזאת טוענים כי היא גורמת לכך שהצרכנים ייהנו מאספקה גדולה יותר של סחורות ושירותים במחירים נמוכים יותר ובאיכות טובה יותר, והתעסוקה תגדל.
תפקידם של שיעורי המס השוליים
המחיר השני משפיע על החלטות של יחידים על חלוקת זמנם בין עבודה לפנאי. עלות ההחלטה של הפרט להקצות יחידת זמן לעבודה או פנאי עומדת על פי ההכנסה השוטפת, אשר וותרה על ידי בחירה בעבודה או פנאי. העלות כוללת גם את ההכנסה העתידית, שהופתנה למטרות פנאי במקום להגביר את הכישורים המקצועיים. ערך הפסדי ההכנסה מוגדר לפי שיעור המס שנקבע להכנסה הנוספת. לכן, העלייה בשיעורי המס השולי מביאה לירידת מחיר הפנאי. עם זאת, אם שיעור המס השולי יורד, עלות הפנאי עולה.
שנות קלינטון
הצעת החוק זכתה להתנגדות נחרצת על ידי הרפובליקנים, במיוחד על ידי ג'ון קייסיק ומצליף המיעוט ניוט גינגריץ', שיצאו בהתקפה נחרצת על כך שהחוק עלול לגרום לאובדן מקומות עבודה ולהורדת הכנסות הממשלה הפדרלית.
כלכלן צד-ההיצע אלן ריינולדס טען שעידן קלינטון מייצג המשך של מדיניות מס נמוך (משנות ה-80):
ארמיית האוויר הרביעית
ארמיית האוויר הרביעית (ברוסית: воздушная армия я-4) הייתה ארמייה של הצבא האדום שלחמה במלחמת העולם השנייה.
אדן טאריאן
ביוגרפיה
לאחר ששרד את השואה, הוא פעל להחיאת הבנייה החופשית בבודפשט לאחר 1945 עד למותו הטראגי ב-1946. (הוא נפל לתוך פיר מעלית ומת משבר בבסיס הגולגולת).
סיון אברבאיה
סיון אברבאיה לוי היא שחקנית כדורשער וספורטאית פאראלימפית ישראלית לשעבר.
אבי לי מילר
אביגיל "אֶבִּי" לי מילר (באנגלית: Abigale "Abby" Lee Miller; נולדה ב-21 בספטמבר 1966) היא מדריכת ריקודים, כוריאוגרפית אמריקאית, והבעלים של הסטודיו "Reign Dance Productions". היא המייסדת והכוריאוגרפית הראשית של Abby Lee Dance Company. היא גם מופיעה בסדרת הריאליטי "רקדניות קטנות".
עונת 1949/1950 בפוטבול ליג
כדורגלנים מצטיינים
דיקי דייוויס מסנדרלנד כבש 25 שערים וזכה בתואר מלך השערים.
מריו חילה
קריירה בינלאומית
חילה היה חלק מסגל נבחרת ספרד עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר.
רבי מני בר פטיש
מתורתו
בתלמוד הבבלי השתמרו מדבריו של רבי מני בר פטיש בשם עצמו ובשם רבותיו, בהלכה ובאגדה.
עדן רוטברג
נבחרות ישראל
ב-2018 השתתפה עם הנבחרת בטורניר אליפות אירופה עד גיל 20 דרג ב' שנערך ברומניה וסיימה עם ממוצע של 17.9 נקודות (ראשונה בנבחרת ושלישית בדירוג הכללי), 3.4 ריבאונדים ו-3.1 אסיסטים. החל משנת 2018 רוטברג היא חלק מסגל נבחרת ישראל.
ריטמייסטר
סקירה כללית
הדרגה הנורווגית, rittmester / rittmeister, עדיין משמשת כיעוד הרשמי לקצינים ביחידות חיל רגלים ממוכן ושריון של הצבא הנורווגי. בשוודיה הדרגה הייתה ידועה כ-ryttmästare, ובדנמרק (עד 1951) כ-ritmester. האיות ritmester היה בשימוש בנורווגית עד 1907. צבאות פולין, פינלנד, ליטא ורוסיה אימצו את המונח הגרמני לקצין בדרגה דומה, אך מקומית. אלה היו:
דובאי מירקל גרדן
ההשקיה בגן נעשית בשעות הלילה בהן הגן סגור באמצעות טפטפות שנמצאות במערכת תת-קרקעית, העושות שימוש בכמות ממוצעת של 757,082 ליטר מים אפורים ליום. המים הם המים האפורים של העיר דובאי, והגן עושה להם תהליך טיהור שהופך אותם למים נקיים ברמה גבוהה במיוחד.
הכללה נמהרת
כאשר טיעון הכללה נמהרת מתבצע על סמך מידע מוטה, או חלקי במכוון, הוא מכיל גם מרכיב של קטיף דובדבנים.
הליך הכשל
במקרים הפרטיים שבהם ההכללה מתבססת על פריט בודד a_1, היא גורמת לתת־הכשל הלוגי חיוניות מטעה.
דלגנות
דלגנות (באנגלית: Stotting או pronking), היא התנהגות ייחודית למינים מסוימים של פרסתנים (במיוחד צבאיים ואייליים), שבה בעל החיים מבצע סידרה של דילוגים תוך כדי הרמת ארבע הרגליים מהקרקע בו זמנית. בדרך כלל בקפיצה כזאת הרגליים מוחזקות בצורה נוקשה וישרה, הגב עשוי להיות מקושת והראש מכוון כלפי מטה, אך יש שהגב והראש דווקא זקופים והרגליים מקופלות. ישנם הסברים רבים שהוצעו להתנהגות זאת; על הרוב מוסכם שתנועה זאת באה לרמז לטורפים פוטנציאליים שמוטב להם לוותר על מרדף אחר בעל חיים זה. התופעה מצויה בשכיחות נמוכה יותר גם אצל מיני בעלי חיים אחרים שאינם פרסתנים.
התרחשות
גובה הקפיצה משתנה בין הפרסתנים החל ממספר ס"מ ועד מטר וחצי, והדלגן והאימפלה מחזיקים במקום ראשון היות שהם מסוגלים לקפוץ באופן זה לגובה של 3.5 מטר. הדלגן הוא המין המזוהה ביותר עם התופעה ומקור שמו הוא בהתנהגות זו; כאשר הוא מדלג בצורה זו, הגב מקומר כלפי חוץ, ושערות לבנות ארוכות מגיחות מתוך קפל עור בגב ונראות למרחוק.
Pie Jesu
רקע וכתיבה
השיר נכתב על ידי אנדרו לויד ובר והופק על ידי דייוויד מאריי. שם השיר נלקח מתוך הפיוט, "דיאס אירה" ומוזכר לעיתים קרובות במסגרת מוזיקלית של רקוויאם כמוטט. השיר הוקלט עשרות פעמים במרוצת השנים, תוך שאחד לאחד משיריהם הידועים ביותר של שרה ברייטמן ואנדרו לויד ובר.
הראל השקעות
היסטוריה
בשנת 2006 רכשה משפחת סמפורנה מאינדונזיה, מהמשפחות העשירות בדרום מזרח אסיה, באמצעות חברת החזקות סינגפורית שבשליטתה 10.1% ממניות הראל שהיו מוחזקות על ידי בנק דיסקונט ו-10.1% נוספים מידי משפחת המבורגר, והצטרפה לגרעין השליטה בחברה. בשנת 2010 מכרה אותם בהפסד.
הראל חברה לביטוח בע"מ
הראל חברה לביטוח נוצרה בשנת 2002, כאשר מוזגו חברות הביטוח "שילוח", "סהר" ו"ציון", שהיו חברות בנות בשליטה מלאה של "הראל השקעות", לחברת ביטוח אחת. בשנת 2012 רכשה את תיק ביטוח החיים של אליהו חברה לביטוח בתמורה ל-210 מיליון שקל, כחלק ממהלך בו אליהו רכשה את חברת "מגדל". בשנת 2015, מוזגה גם הפעילות הביטוחית של דקלה חברה לביטוח בע"מ, אשר התמחתה בביטוחי בריאות וסיעוד, לתוך הפעילות הביטוחית של הראל חברה לביטוח.
זכויות להט"ב בדרום אפריקה
היסטוריה
עמי בנטו אחרים, כולל אנשי הצוואנה ואנשי הנדבלה, היו בעלי מסורות של קבלה או אדישות כלפי יחסים חד-מיניים, בעוד גברים אשר הוגדרו כ-"נשיים" בחברה הנדבלית הפכו לעיתים קרובות למרפאים ולמנהיגים רוחניים. בחברות אלה, הומוסקסואליות לא נתפסה כאנטיתזה להטרוסקסואליות, בעוד פתיחות נרחבת לעסוק בפעילות מינית עם גברים ונשים כאחד הייתה נוכחת.
מעמד בחוק
עם זאת, אף על פי הפיכה של פעילות הומוסקסואלית בהסכמה בין גברים לחוקית, גיל ההסכמה שנקבע בחוק עבירות המין הוגדר כלא שוויוני בין זוגות הומוסקסואלים (19 שנים) והטרוסקסואלים (16 שנים). הסוגיה שונתה בשנת 2007 על ידי חוק התיקון לחוק הפלילי (עבירות מין ועניינים נלווים), אשר הגדיר את חוק עבירות המין במונחים נייטרליים מגדרית ונטייה מינית וקבע את גיל 16 כגיל ההסכמה האחיד עבור זוגות הומוסקסואלים והטרוסקסואלים כאחד. בשנת 2008, אף על פי שהחוק החדש כבר נכנס לתוקף, אי השוויון הקודם הוכרז כבלתי חוקית על ידי בית המשפט בתיק גלדנהויס נגד המנהל הלאומי לתביעות ציבוריות.
ניתוח עורק החוליות
מקרה ספונטני
ישנם דיווחים רבים על גורמי סיכון קשורים לנתיחה של עורק החוליות. רבים מהדיווחים הללו סובלים מחולשות מתודולוגיות, כגון הטיית בחירה. רמות גבוהות של הומוציסטאין, לעיתים קרובות עקב מוטציות בגן MTHFR, מגדילות את הסיכון לנתיחה של עורק החוליות. אנשים עם מפרצת של שורש אבי העורקים ואנשים עם היסטוריה של מיגרנה עשויים להיות בעלי נטייה לדיסקציה של עורק החוליות.
מנגנון
דיסקציה מתרחשת כאשר דם מצטבר בדופן כלי הדם. סביר להניח שהסיבה לכך היא קרע ב- tunica intima (השכבה הפנימית), המאפשר לדם להיכנס ל- tunica media, אם כי ישנן ראיות כי הדם עשוי במקום להיווצר מה- vasa vasorum, כלי הדם הקטנים המספקים. השכבה החיצונית של כלי דם גדולים יותר. קיימות תיאוריות שונות לגבי האם אנשים שסובלים מדיסקציה של עורק הצוואר והחוליות יש פגיעות בסיסית, גם אם אינם סובלים מהפרעה ברקמת החיבור. דגימות ביופסיה של עור ועורקים אחרים הצביעו על כך שזו אפשרות, אבל שום פגם גנטי בגנים של קולגן או אלסטין לא הוכח באופן משכנע. מחקרים אחרים הצביעו על דלקת של כלי הדם, כפי שנמדדה על ידי חלבון C-reactive (hsCRP, סמן של דלקת).
נוגד קרישה ואספירין
הנחיות מקצועיות בבריטניה ממליצות כי חולים עם דיסקציה של עורק החוליות צריכים להירשם לניסוי קליני המשווה אספירין ונוגדי קרישה במידת האפשר. הנחיות אמריקאיות קובעות כי היתרון של נוגד קרישה אינו מבוסס כעת.
תרומבוליזה, סטטינג וניתוח
תרומבוליזה, סטטינג וניתוח אינם נמצאים בשימוש נרחב כמו תרופות נוגדות קרישה או נוגדי טסיות. טיפולים אלו הם פולשניים, ובדרך כלל שמורים למצבים בהם התסמינים מחמירים למרות טיפול רפואי, או בהם הטיפול הרפואי עלול להיות לא בטוח (למשל נטייה לדימום בלתי מקובלת).
אפידמיולוגיה
השכיחות השנתית היא כ-1.1 ל-100,000 מדי שנה במחקרי אוכלוסייה מארצות הברית וצרפת. מ-1994 עד 2003, השכיחות עלתה פי שלושה. נתון זה יוחס לשימוש נרחב יותר בשיטות הדמיה מודרניות ולא לעלייה אמיתית. באופן דומה, אלו המתגוררים באזורים עירוניים נוטים יותר לקבל בדיקות מתאימות, מה שאחראי לשיעורי האבחון המוגדלים בקרב המתגוררים בערים. יש חשד שחלק מהמקרים באנשים עם תסמינים קלים נותר לא מאובחן.
מירי צחי
קריירה
במשך השנה שלפני ביצוע תוכנית ההתנתקות ועד מספר ימים לאחר סיום ביצוע התוכנית צילמה צחי את יישובי גוש קטיף וצפון השומרון ותיעדה באלפי תמונות את החיים ביישובים, ההפגנות והמחאות נגד ביצוע התוכנית ואת הריסות היישובים לאחר ביצוע תוכנית ההתנתקות. על כך סיפרה צחי בראיון: "הייתי שם כדי להביא את הכאב של האנשים ולתעד מהזווית שלי". מתוך אלפי תמונות שצילמה בחרה צחי כמה מאות תמונות ויצרה מהן את הספר "קטיף – תשעה ימים באב". הספר יצא באמצע שנת 2006 והציג את תוכנית ההתנתקות על כל שלביה מזווית המצלמה של צחי.
סעיף 9 לחוקת יפן
רקע היסטורי
מקור הסעיף אינו ברור. על פי המפקד העליון של כוחות הברית דאגלס מקארתור, את הסעיף הציע ראש ממשלת יפן קיג'ורו שידהרה, שראה בכל גוף צבאי ביפן של אחרי המלחמה חסר משמעות מכיוון שהרעיון של מלחמה יזכה לגינוי מצד הציבור היפני. מצד שני, ייתכן שאת הסעיף הציע צ'ארלס קיידס, אחד מעוזריו של מקארתור. הדיאט של יפן אישר את הסעיף ב-3 בנובמבר 1946.
קרב מגע מבצעי
הנחות השיטה
כישלונן של שלטונות וזרועות ביטחון ברחבי העולם בהתמודדות עם תופעות מתחדשות וגוברות של טרור בינלאומי ואלימות עירונית. בבסיס השיטה עומד שינוי התפישה הביטחונית מתפישה תגובתית-פאסיבית לתפישה פרואקטיבית, שמטרתה העיקרית מניעת מעשה הפשע/האלימות באמצעות שיפור המודעות הביטחונית, שיפור היכולת המבצעית וגילוי מוקדם של כוונות היריב.
פורט מק'הנרי
מלחמת 1812
ביום 13 בספטמבר 1814, החל מהשעה 6:00 בבוקר, הפציצו ספינות מלחמה בריטיות בפיקודו של סגן אדמירל אלכסנדר קוקרן ברציפות את פורט מק'הנרי במשך 25 שעות. למגינים האמריקאים היו תותחים של 18, 24 ו-32 פאונד (8, 11 ו-16 ק"ג). לתותחים הבריטיים היה טווח של 2 מייל (3 ק"מ), ולרקטות הבריטיות היה טווח של 1.75 מייל (2.8 ק"מ), אך לא התותחים ולא הרקטות היו מדויקים. הספינות הבריטיות לא הצליחו לעבור את פורט מק'הנרי ולחדור לנמל בולטימור בגלל הגנת התותחים שלו, כולל שרשרת הגנה של 22 ספינות טבועות. כלי השיט הבריטיים הצליחו לירות רקטות ומרגמות לעבר המבצר רק בטווח המרבי של הנשק. הדיוק הגרוע משני הצדדים הביא לנזק קטן מאוד לשני הצדדים לפני שהבריטים, לאחר שכילו את התחמושת שלהם, הפסיקו את התקפתם בבוקר 14 בספטמבר, ובכך נהדף החלק הימי של הפלישה הבריטית לבולטימור . הכוחות המגינים האמריקאיים שתחת פיקודו של רב-סרן ג'ורג' ארמיסטד, איבדו ארבעה חיילים - כולל חייל שחור אחד שברח מעבדוּת - טוראי ויליאם וויליאמס , ואישה אחת שנשאה אספקה לכוחות בעמדות.
הדגל מכוסה הכוכבים
פרנסיס סקוט קי, עורך דין מוושינגטון הבירה שהגיע לבולטימור כדי לנהל משא ומתן על שחרורו של שבוי מלחמה אזרחי, היה עד להפצצה מספינה נייטרלית סמוכה. לקראת המתקפה הבריטית על המבצר, נתפר דגל אמריקאי גדול ממדים על ידי מרי יאנג פיקרסגיל. כשסקוט קי, אחרי לילה ארוך של הפגזות בריטיות, ראה את הדגל מגיח שלם עם עלות השחר של 14 בספטמבר, הוא התרגש כל כך שהתחיל לכתוב את "הגנת מבצר מק'הנרי" , על הלחן של שיר ידוע - "לאנקרון בגן עדן" , אשר לימים שונה השם ל"נס/דגל עטור הכוכבים" והפך להמנון הלאומי של ארצות הברית.
מלחמת העולם השנייה
במהלך מלחמת העולם השנייה, שימש פורט מק'הנרי כבסיס של משמר החופים שהופקד על הגנת נמלי החוף המזרחי של ארצות הברית. המבצר שימש גם כבסיס אימונים של משמר החופים, שהשתמשו לצורך כך גם במבני המצודה, בנוסף לעשרים מבנים זמניים שהוצבו לצורך כך במקום.
מנחם מנדל קלויזנר
חיבוריו
חיבר הגהות והערות על קיצור פסקי הרא"ש, מהם רק אלו שעל מסכת עירובין הודפסו בתוך הגהות אשרי על אותה המסכת, ומובאות בסיום המילה "מהרמ"ק". בחיבורו הוא מרבה להביא מראשוני אשכנז שקדמו לו, מהם: רבי ברוך בן יצחק – בעל ספר התרומה, רבי יצחק מווינה – בעל "אור זרוע", רבי חיים אור זרוע, רבי מאיר הכהן מרוטנבורג – בעל הגהות מיימוניות, הרא"ש, רבי משה מקוצי – בעל הסמ"ג (ספר מצוות גדול), ורבי יצחק מקורביל – בעל ספר מצוות קטן. פסקיו מצוטטים אצל חכמי אשכנז שבתקופת המעבר בין הראשונים לאחרונים ונפוצים יותר בספרות מתחילת תקופת האחרונים. בתקופה מאוחרת יותר מופיע רק בציטוטים, שכן חיבורו נותר בכתב יד ולא נמצא.
Lullaby
Lullaby (בעברית: שיר ערש) הוא סינגל של הדי ג'יי והמפיק המוזיקלי הבריטי, סיגלה, והזמרת-יוצרת האנגליה, פאלומה פיית'. השיר נכתב על ידי סיגלה, פאלומה פיית', ג'ס גלין, ג'ין ג'ין, ג'וש רקורד ואנדרו בולימור, והופק על ידי סיגלה, ג'ו אשוורת', יואהקים יארל ומארק ראלף. השיר יצא, על ידי מיניסטרי אוף סאונד ו-B1 רקורדינגס, ב-23 בפברואר 2018. השיר נכלל במהדורת ה-Zeitgeist של אלבום האולפן הרביעי של פיית', The Architect, ובאלבומו הראשון של סיגלה, Brighter Days. השיר היה מועמד בקטגוריית שיר בריטי בפרסי המוזיקה הבריטית.
אבי נעים
ביוגרפיה
ב-21 ביוני 2020 מונה למנכ"ל משרד ההתיישבות. תפקיד זה הסתיים בסוף חודש אוקטובר 2020.
יחסי הודו–קטר
היסטוריה
היחסים הדיפלומטיים שבין הודו לקטר כוננו בשנת 1973.
רות נבו
קורות חיים
רות נבו נולדה ב-8 ביולי 1924 ביוהנסבורג, דרום אפריקה. בת למשפחת ויינברן (Weinbren), לאב יליד ליטא שהיגר ליוהנסבורג בשנת 1902 והיה רופא מרדים ומייסד אגודת המרדימים בעיר, ולאם ילידת דרום אפריקה שמשפחתה הייתה ממוצא אוקראיני.
שמורת אור כוכבים
שמורת אור כוכבים (באנגלית: Dark-sky preserve (בראשי תיבות DSP) או dark-sky reserve, בתרגום חופשי: שמורת שמיים כהים) היא אזור, המקיף בדרך כלל פארק או מצפה כוכבים, בעל זיהום אור מלאכותי מצומצם. בדרך כלל, מטרתה של שמורת אור הכוכבים היא קידום תחום האסטרונומיה.
מחלקת שירותי הכליאה (דרום אפריקה)
מרכזי מאסר
178 בתי כלא מנוהלים על ידי המחלקה והם כוללים:
ז'אן-בטיסט בוטול
היסטוריה
המתיחה החלה ב-1995, כאשר פרדריק פאז', פרופסור לפילוסופיה לשעבר ועיתונאי בעיתון הסאטירי לה קנאר אנשנה המציא את ז'אן-בטיסט בוטול ויצירתו העיקרית, בשם "חיי המין של עמנואל קאנט". הרעיון הכללי מאחורי בוטול וה"בוטוליזם" היה שהפילוסופיה חיונית מכדי להישאר בידי פילוסופים מקצועיים בלבד.
וילו סמית'
קריירה
באוקטובר 2011, הוציאה סמית' את השיר "Fireball" אותו היא מבצעת יחד עם ניקי מינאז'.
הדר גולדין
הדר גולדין (18 בפברואר 1991 – 1 באוגוסט 2014) היה קצין צה"ל בדרגת סגן מסיירת גבעתי שנפל בקרב רפיח במהלך מבצע צוק איתן, ונחטף על ידי ארגון חמאס למנהרה תת-קרקעית. מוגדר כחלל צה"ל במעמד שבוי ונעדר.
לאחר מותו
ישראל פנתה לחמאס בבקשה להחזיר את גופותיהם של גולדין ואורון שאול, בסוף הקיץ ותחילת הסתיו של 2014. השאלה אם על ישראל לשחרר מחבלים פלסטינים מורשעים בתמורה לנעדרים עוררה דיון פוליטי בישראל, שכן חמאס משתמש בגופות החיילים כקלף מיקוח, ונעשות השוואות בין עסקה אפשרית לבין עסקת שליט. המשא ומתן המתמשך לחילופי אסירים פלסטינים שנעצרו בישראל בשני החיילים היה מוקד לסיקור עיתונאי בינלאומי,   וישראל ניהלה מגעים עם חמאס לעסקה שתכלול גם את החזרת הישראלים הנעדרים האחרים ברצועת עזה, ובהם אברה מנגיסטו, הישאם שעבאן א־סייד וג'ומעה אבראהים אבו ענימה.
מארי מאנז'ו
ביוגרפיה
באפריל 1422 מארי מאנז'ו נישאה לשארל בעיר בורז'. אם כי לזוג היו שנים עשר ילדים, שארל השביעי היה קשור יותר למאהבתו אגנס סורל. ב-17 ביולי 1429 שארל הוכתר כשארל השביעי, מלך צרפת בקתדרלת ריימס. הצלחתו של שארל השביעי במלחמה נגד אנגליה נבעה במידה רבה מן התמיכה שקיבל ממשפחת אשתו, ובמיוחד מחותנתו יולנדה מאראגון.
הכנסת העשרים ושתיים
התפזרותה המהירה של הכנסת ה-22 היוותה המשך של המשבר הפוליטי בישראל שהחל בשנת 2019: כנסת זו הייתה לכנסת השנייה ברציפות שלא הביעה אמון בממשלה חדשה ולפיכך, ממשלת ישראל השלושים וארבע, שכיהנה מתחילת תקופת הכנסת העשרים, המשיכה לכהן כממשלת מעבר עד לאחר הבחירות לכנסת ה-23, עם הקמת הממשלה ה-35 ב-17 במאי 2020. בכך, נשבר שיא אורך כהונתה של ממשלת מעבר בישראל שלא זכתה לאמון הכנסת. כמו כן, בשל התפזרות הכנסת, מערכת הבחירות לכנסת ה-23 הייתה מערכת הבחירות השלישית שהתקיימה בתוך פחות משנה, וכהונת הכנסת הייתה לקצרה מכל כהונות הכנסת, מלבד כהונתה של הכנסת העשרים ואחת.
יוצאי מערכת הביטחון
4 חברי כנסת נוספים מילאו תפקידים בכירים בזרועות הביטחון:
ראשי רשויות מקומיות לשעבר
בכנסת זו כיהנו 10 חברים שכיהנו בעבר כראשי עיריות ומועצות:
דוקטורים ופרופסורים
בכנסת זו כיהנו 9 בעלי תואר דוקטור. לא כיהן בכנסת זו בעל פרופסורה:
הרמן, נסיך ויד
משפחתו
ב-20 ביוני 1842 התחתן הרמן עם מריה, נסיכת נסאו, בתם של וילהלם, דוכס נסאו ולואיזה, נסיכת סקסוניה-הילדבורגהאוזן, ממנה נולדו לו 3 ילדים:
הארמייה ה-34 (ברית המועצות)
הארמייה ה-34 (ברוסית: армия я-34) הייתה ארמייה של הצבא האדום שלחמה במלחמת העולם השנייה.
רקהה שארמה
רקהה שאנטי שארמה (באנגלית: Rekha Shanti Sharma; בהינדי: रेखा शान्ति शर्मा; נולדה בשנת 1970) היא שחקנית קנדית.
קבוצת ז'וליה
הקשר לקבוצת מנדלברוט
במקרה שבו הפונקציה עליה מפעילים את האיטרציות היא, ישנה הגדרה מעט פשוטה יותר - זוהי השפה של קבוצת הנקודות עבורן סדרת האיטרציות חסומה.
אנדריי מליוקוב
ביוגרפיה
בשנים 1961—1966 היה שחקן ובמאי בתיאטרון הלאומי יונוסט בנובוסיבירסק. בשנת 1971 סיים את לימודיו במחלקת הבימוי של VGIK. לאחר סיום לימודיו עבד כעוזר במאי של יורי אוזרוב בצילומי האפוס "השחרור", הוא גם היה הבמאי השני בסרט הסובייטי-צ'כוסלובקי "סולו לפיל עם תזמורת". מאז 1974 שימש כבמאי באולפן הסרטים מוספילם. סרט הביכורים העלילתי שלו "באזור של תשומת לב מיוחדת" בשנת 1977 זכה במדליית הכסף על שם דובז'נקו ובפרס המדינה של האחים וסילייב של הרפובליקה הסובייטית הסוציאליסטית הפדרטיבית הרוסית. בשנת 1981, צילם את אחד מסרטי האסונות הסובייטיים הראשונים, "34 מהיר".
מאז סוף שנות ה-90, לקח חלק בהפקות טלוויזיה, צילם את סדרות הטלוויזיה אימפריה במתקפה, ספצנאז, החתרן, שערי רעם, נמלטים ואחרים. יועץ לסצנות קרב בסרטיו של מאליוקוב היה חברו הקרוב, אלוף בדימוס של מינהל המודיעין הצבאי הרוסי אנטולי משצ'ריאקוב. בשנת 2008, אנדריי מליוקוב צילם את הסרט "אנחנו מהעתיד", שעורר מחלוקת רבה אך צפו בו 1.25 מיליון צופים.
סדריק ג'רוואה
קריירה
בסוף 2013, החל ג'רוואה לשדר תוכנית רדיו שבועית הנקראת Miamication# ברדיו SiriusXM. בתחילת 2015 ג'רוואה החל לשדר תוכנית נוספת "My House".
בתחילת מרץ 2016, הקים ג'רוואה את חברת ההקלטות שלו Delecta Records, חברת-בת של Armada Records.
יורי יבטושנקו
ביוגרפיה
נולד ב-29 במאי 1964 בנובוסיבירסק. בוגר בית הספר הצבאי סברדלובסק סובורוב (1981), בית הספר הגבוה לנשק צבאי-פוליטי בנובוסיבירסק (1985) והאוניברסיטה הצבאית של משרד ההגנה (2007).
ישראל יעקב קלפהולץ
ביבליוגרפיה
כתב והוציא לאור עשרות ספרים מתחומים שונים ביהדות: מאמרי חסידות של אדמו"רים, ספרי ביוגרפיה (בעיקר חסידית, ושל חסידות בעלז), סיפורת, סיפורי ואגדות חז"ל, ועוד. חלק מספריו תורגמו ליידיש, לאנגלית ולספרדית.
דילמון
דילמוּן או טילמוּן הייתה תרבות עתיקה שהתקיימה באזור המפרץ הפרסי והוזכרה בתרבויות המסופוטמיות כתרבות שהייתה שותפה לסחר באזור מסופוטמיה, הייתה מקור לנחושת ונקודת יציאה למסלול הסחר עם תרבות עמק האינדוס. מיקומו המדויק של מרכז התרבות אינו ידוע, יש הסכמה בין רוב החוקרים כי דילמון כללה את בחריין, האי פילכה ששייך לכווית והחוף המזרחי של ערב הסעודית לחופי המפרץ הפרסי.
ניקול סמסוניוק
אלופת ישראל (בריכת 25 מטר)
באליפות ישראל בשחייה שנערכה בווינגייט בשנת 2009 זכתה סמסוניוק במדליית כסף במשחה ל-50 מטר חופשי בשיא ישראלי חדש לגילאי 15 של 26.44 שניות (השיא הנוכחי, 2018), אחרי מרווה חרפק מהפועל קריית טבעון (26.42 שניות) ולפני קרן זיבנר מבני הרצליה (26.49 שניות). נוסף לכך, היא סיימה פעמיים במקום רביעי במשחה ל-200 מטר חופשי בשיא אישי חדש של 2:05.68 דקות ובמשחה ל-50 מטר פרפר בשיא אישי חדש של 28.36 שניות.
אלופת ישראל
באליפות אירופה (בריכת 25 מטר) שנערכה באיינדהובן, הולנד בנובמבר אותה שנה היא סיימה במקום 31 במשחה ל-50 מטר חופשי בשיא אישי חדש של 26.19 שניות, במקום 30 במשחה ל-100 מטר חופשי בשיא ישראלי חדש לגילאי 16 של 56.18 שניות (השיא הנוכחי, 2018), במקום 34 במשחה ל-50 מטר פרפר בשיא אישי חדש של 28.99 שניות ובמקום 30 במשחה ל-100 מטר פרפר בשיא אישי חדש של 1:03.44 דקות.
מריה, נסיכת נסאו
משפחתה
ב-20 ביוני 1842 התחתנה מריה עם הרמן, נסיך ויד, ממנו נולדו לה 3 ילדים:
ג'ירף דרום-אפריקני
לתת מין זה כתמים חומים עד חום כהה, לעיתים מזכירים צורת כוכב על גוון בהיר "שזוף". הזכרים מגיעים לגובה של כ-5.5 מטרים (לעיתים עד 6 מטרים) ולמשקל של עד כ-1,500 ק"ג. הנקבות נמוכות יותר – כ-4.5 מטר, וקלות יותר, עד כטון אחד. הג'ירף צמחוני וניזון בעיקר מעלי השיטה.
עונת 2023/2024 בצ'מפיונשיפ
הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה.
ברוך מנדלבוים
קורותיו
נולד בבלארוס, בן הרב מרדכי יהודה לייב מנדלבוים, שהיה רבה של וולדובקה בבלארוס. למד תורה אצל אביו, ובין חבריו מאותה תקופה היה רבי צדוק הכהן מלובלין.
הרב ברוך מנדלבוים טיפח את "הינוקא מסטולין" רבי ישראל פרלוב כממלא מקומו של רבי אשר מסטולין, והכשיר אותו עוד בילדותו לאדמורו"ת. לימים פרסם הרב מנדלבוים איגרת גלויה לחסידי קרלין בה הוא קבע כי בנשמתו של "הינוקא" מקנן ניצוץ של "משיח בן דוד".
מצבתו
.
הרווק ובת הטיפש עשרה
תקציר העלילה
ריצ'רד מצטרף אליה לצפות במשחק כדורסל בבית הספר בו משחק חברה ג'רי שכועס על היחס של סוזן לריצ'רד ומחטיא קליעות לסל.
יוד קרת קא חזינא הכא
יוד קָרֶת קא חזינא הכא הוא ניב ארמי-תלמודי, שפירושו הוא, שההסבר המובא מאריך שלא לצורך. יש הסוברים ש"יוד קרת" הוא שם חכם.
פירושים מילוליים
הראשונים נחלקו בפירושו המילולי של המשפט. רש"י פירש שמשפט זה הוא משל: . לפי רש"י, רב יוסף מדמה את דין נתינת המענק לעבד עברי עצמו, לאות י|יו"ד שהיא האות הקטנה באותיות האלפבית, משום שדין זה אינו צריך התייחסות בברייתא בפני עצמה, ובכל זאת קיבל בברייתא זו התייחסות משמעותית ונעשה כעיר גדולה. לעומתו, הסביר הרב יהושע בועז בחיבורו מסורת הש"ס בשם אחד הגאונים, כי כוונת רב יוסף היא לעיר ששמה "יוד קרת"", שנוסף לה הכינוי "קרת" (עיר בארמית) שלא לצורך, בדומה לדין המובא בברייתא.
הרב רפאל מאמו בספרו שבו ואחלמה מסביר את הביטוי באופן נוסף, על פי העובדה שרב יוסף, אשר אמר את הביטוי, היה עוור, ולכן לא היה יכול לקרוא בתורה, מחמת האיסור דברים שבכתב אי אתה רשאי לאמרם בעל פה, אלא היה לומד את התרגום. הוא אומר, שבכל פעם בה למד רב יוסף בפסוק שמילותיו זהות לתרגומו (למשל פסוק שיש בו שמות אישים ומקומות), היה שמח על שזכה לקרוא את הפסוק ככתבו. לכן, כשלמד רב יוסף את הפסוק מספר איוב,, היה מתעצב כיוון שתרגום המילים "עלי קרת" הוא "על קרתא", ואם איוב לא היה מוסיף את האות יו"ד למילה "עלי", מילות הפסוק והתרגום היו שווים. ולפי זה אומר הרב רפאל מאמו, שכוונת רב יוסף הייתה לדמות את הברייתא שהאריכה ללא צורך, לאיוב שהוסיף את האות יו"ד לפני המילה "קרת" ללא צורך, וגרם לכך שהפסוק והתרגום אינם שווים.
השימוש בביטוי
דוגמה נוספת ניתן למצוא בשו"ת מהרש"ך:
פיל דונהיו (תוכנית טלוויזיה)
התוכנית שודרה במשך 26 שנים בערוצים הארציים, לאחר שלוש שנים בשידורים מקומיים בדייטון, אוהיו. התוכנית זכתה בהצלחה בעקבות הפורום לסוגיות חברתיות, ובסתיו 1971 היא התרחבה ליותר מ-40 תחנות שידור. הפורמט של פיל דונהיו סלל את הדרך למארחי תוכניות האירוח המצליחות שבאו לאחר מכן כמו ג'רלדו ריברה, סאלי ג'סי רפאל ואופרה ווינפרי. בסך הכל התוכנית שודרה בין השנים 1970 עד 1996. ב-2002 "דונהיו" שובץ למקום 29 ברשימת "50 תוכניות הטלוויזיה הגדולות מכל הזמנים" של TV Guide.
מאיר שצ'רנסקי
ביוגרפיה
נפטר במוצאי שבת ליל ל' בתשרי ה'תשל"ג, 7 באוקטובר 1972, נקבר בחלקת החסידים בבית הקברות קריית שאול בתל אביב.
לקריאה נוספת
בנימין שצ'רנסקי, קונטרס זיכרון: ליום השנה העשרים לפטירת הרב מאיר שצ'רנסקי, בית יעקב, תל אביב תשנ"ג.
G N' R Lies
רקע והפקה
בראיונות לאחר השקת האלבום, ציין סולן הלהקה, אקסל רוז כי אהב את צלילי הלהקה בארבעת השירים האחרונים, אך שנא את איך שהוא עצמו נשמע בשירה. רוז נזכר כי קולו היה מחוספס וצרוד, כתוצאה מסיבוב ההופעות שערכה הלהקה לפני הקלטת האלבום והוסיף כי אם היה ביכולתו - הוא היה מקליט שוב את קולו בסשן נפרד.
לירן דנינו
מוזיקה
באוגוסט 2021 הוציא את המיני-אלבום הראשון שלו, "מי שאנחנו", המכיל ארבעה שירים ("מי שאנחנו", "שיר מפעם", "כשהזמן יעבור" ו"היו לי שמיים").
קומפלקסו דו אלמאו
קומפלקסו דו אלמאו (בפורטוגזית: Complexo do Alemão, "המתחם הגרמני"), הוא קבוצת פאבלות בצפון ריו דה ז'ניירו שבברזיל.
חיים הלר
תולדות חייו
נקבר בבית העלמין מאונט ג'ודה (Mount Judah) בשכונת רידג'וורד (Ridgewood) שברובע קווינס בניו יורק, בהלווייתו השתתפו מאות רבנים בראשם הרב יוסף דוב סולבייצ'יק.
פועלו המחקרי
ר"ח הלר עסק בתחומים רבים של ספרות המקרא, התלמוד וההלכה. הוא השתדל לברר במחקריו את הנוסח המדויק של הטקסט על פי כתבי יד. בגישתו הכללית היה שמרן, אך לא נמנע משימוש במחקרים מודרניים של מחברים יהודים ושאינם יהודים.
קפטן אמריקה: מלחמת האזרחים
עלילה
וילסון, מקסימוף, בארטון ולאנג נכלאים בעקבות החיפוי אותו העניקו לרוג'רס ובארנס במתקן כליאה צף באוקיינוס האטלנטי, ורומנוף נאלצת להסתתר כדי שלא תיכלא גם היא. במקביל, זמו דואג לכך שהאמת אודות כל האירועים אשר התרחשו, ומעורבותו בהם, תתפרסם ותדווח בתקשורת, מה שגורם לסטארק להבין כי הוא הולך שולל וכי רוג'רס רק ניסה לעשות טוב, ועל כן הוא יוצא בעקבותיו לסיביר, כשטצ'אלה עוקב אחריו. שם, סטארק מספר לרוג'רס ולבארנס כי גילה את האמת, והשלושה מחפשים יחדיו אחר חמשת חיילי החורף, אך מגלים להפתעתם כי זמו רצח אותם זמן קצר קודם לכן. זמו מופיע וחושף את עצמו בפניהם, ואז מספר על רצונו לנקום בהם על כך שמשפחתו מתה בגללם. הוא מקרין סרטון אבטחה מדו"ח משימה מיוחד מדצמבר 1991, בו נראה כי בארנס הוא שהרג את הוריו של סטארק. סטארק הזועם מתחיל להילחם בבארנס במטרה להרוג אותו, אך נאלץ להתמודד גם עם רוג'רס, אשר כבר היה מודע לעובדה שבקי רצח את הוריו של טוני אך העדיף להסתיר ממנו את המידע. לאחר קרב ארוך בין שני הצדדים, רוג'רס ובארנס מצליחים לגבור על סטארק ולעזוב את המקום. סטארק קורא בעקבות רוג'רס כי לא רשאי לשאת את המגן שלו (אותו יצר אביו של סטארק) ורוג'רס זורק אותו מאחוריו.
הפצה ושיווק
הצגת הבכורה של הסרט התקיימה ב-12 באפריל 2016 בלוס אנג'לס. בארצות הברית החלו הקרנות הסרט ב-6 במאי, ובישראל שבוע קודם לכן, ב-27 באפריל. המדיה ביתית של הסרט, DVD ו-Blu-ray, צפויה לצאת ב-13 בספטמבר, ועוד קודם לכן ב-2 בספטמבר, הוא יהיה זמין להורדה דיגיטלית.
חיזוי מבנה החלבון
בביוכימיה, חיזוי מבנה החלבון הוא היכולת להסיק את המבנה התלת־ממדי של חלבון מרצף חומצות האמינו שלו. כלומר ניבוי המבנה השניוני והשלישוני שלו מהמבנה הראשוני. חיזוי המבנה שונה מהבעיה ההפוכה של עיצוב חלבונים. חיזוי מבנה החלבונים הוא אחת מהבעיות הפתוחות החשובות ביותר בביוכימיה, ואחת המטרות החשובות ביותר אותן מנסה לפתור הביולוגיה החישובית; לפתרון הבעיה יש חשיבות רבה ברפואה (למשל בעיצוב תרופות) וביוטכנולוגיה (למשל בעיצוב אנזימים חדשים).
הכלים לפתרון הבעיה כוללים מחשבי על, וחישוב מבוזר קהילתי, הכוללים אלגוריתמים משוכללים.
פיטר סקומייקר
ביוגרפיה
סקומייקר נולד וגדל במישיגן. הוא בוגר אוניברסיטת ויאומינג. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. סקומייקר התגייס לצבא ועבר הכשרה כלוחם, קורס קציני חי"ר, והכשרה כמפקד טנק בפורט נוקס. לאחר מכן שירת כמפקד מחלקה בדיוויזיית החי"ר ה-4. סקומייקר השלים מספר תפקידי מטה ופיקוד וכן את מסלול ההכשרה של הכוחות המיוחדים של צבא ארצות הברית. בשנים 1978–1981 שימש כמפקד פלגה בכוח דלתא, בין היתר במהלך מבצע ציפורן הנשר. בשנת 1983 שימש כקצין המבצעים של פיקוד המבצעים המיוחדים המשולבים. בשנים 1989–1992 שימש סקומייקר כמפקד כוח דלתא, ובכלל זה במלחמת המפרץ.
עטלף כותפות פרנקוט
עטלף כותפות פרנקוט (שם מדעי: Epomops franqueti) הוא מין של עטלף מהסוג עטלף כותפות מדומה החי באפריקה הטרופית במדינות: אנגולה, בנין, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, חוף השנהב, גאנה, ניגריה, רואנדה, דרום סודאן, טנזניה, טוגו, גבון, אוגנדה, זמביה ונראה שגם בגינאה המשוונית.
בית גידול
עטלף כותפות פרנקוט חי ביערות יבשים סובטרופיים או טרופיים, יערות מנגרובים סובטרופיים או טרופיים, ביצות סובטרופיות או טרופיות, סוואנה יבשה ויער גשם טרופי כמו אגן הקונגו.
מאפיינים
אפשר לשמוע את קריאות העטלף עד למרחק של קילומטר אחד.
עטלף כותפות פרנקוט ניזון כמו קרוביו מפירות, צוף פרחים ועלי כותרת. העטלף משמיע רעשים בעת האכילה.
שימור
עטלף כותפות פרנקוט מסווג על ידי הרשימה האדומה של IUCN במצב השימור ללא חשש בשל אוכלוסייה גדולה ונוכחות באזורים מוגנים רבים.
חלומו של הכוזרי
אחדות מחשבה, דיבור ומעשה
רעיון מרכזי במשנת ריה"ל, על פי גודמן, היא פתרון לבעיית גוף-נפש על ידי האחדה של שניהם כמשימה האנושית לחיים. וזאת, בניגוד להוגים רציונליסטיים מחד (כמו הרמב"ם), או הנוצרי מאידך, ששאיפתם להביא להתעלות הנפש ולנתק אותה מחרפת הגוף והחומר.